Diari Oficial de la Generalitat Valenciana


Sumari del DOGV 5059, del 28-07-2005 (2005/8635)

Informació pública del programa per al desenvolupament d'una actuació integrada del sector UE 36/2 de Cullera.
--------------------------------------------------------------------------------------------------------------

### Dades del document

Número de DOGV
:   5059

Data del DOGV
:   28-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8635


Organisme emissor
:   Urbanizadora Pascal Cullera, SL

Tipus de document
:   Anunci

Informació pública del programa per al desenvolupament d'una actuació integrada del sector UE 36/2 de Cullera. [2005/Q8635]
  
La mercantil Urbanizadora Pascal Cullera, SL, ha presentat un programa per al desenvolupament d'una actuació integrada del sector UE 36/2 de Cullera. Este programa s'ha protocol·litzat davant el notari de Cullera, Severino Cebolla Camarena, i s'ha presentat al mateix temps un exemplar davant l'ajuntament. El programa té com a objecte el desenvolupament urbanístic de l'esmentada unitat d'execució i comprén una alternativa tècnica que consistix en un programa amb projecte d'urbanització, un pla de reforma interior de millora de la unitat d'execució 36/2 i memòria explicativa de l'objectiu i finalitat del mateix programa. La documentació juridicoeconòmica es presentarà en el moment procedimental pertinent.
  
D'acord amb el que disposen els articles 46 i 47 de la Llei 6/1994, de la Generalitat Valenciana, Reguladora de l'Activitat Urbanística (LRAU), s'exposa al públic el programa esmentat, mitjançant la publicació dels anuncis corresponents en el Diari Oficial de la Generalitat Valenciana (DOGV) i en el periòdic Levante. Es podran presentar alternatives tècniques i al·legacions durant 20 dies, comptadors des de la publicació de l'anunci en el Diari Oficial de la Generalitat Valenciana. Les proposicions juridicoeconòmiques es presentaran durant els cinc dies següents al venciment del termini anterior. Estos terminis es prorrogaran per 20 dies addicionals, si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i en presta caució. Les alternatives tècniques o les al·legacions i les proposicions juridicoeconòmiques que pretenguen competir amb l'exposada al públic es podran presentar, dins dels terminis esmentats, al Registre General d'entrada de l'Ajuntament de Cullera, a la plaça de la Mare de Déu, número 5, en horari d'oficines.
  
Qualsevol persona que ho desitge podrà comparéixer, durant els terminis indicats, a la Notaria de Cullera, situada a la plaça de l'Església, número 5, davant el notari Severino Cebolla Camarena, per a obtindre una còpia de l'acta de protocol·lització o sol·licitar que se li hi exhibisca. Igualment podrà comparéixer a l'ajuntament, on s'ha dipositat una còpia del programa, a fi d'examinar-la i presentar les al·legacions que estime convenients.
  
L'acte d'obertura de pliques, comprensives de les proposicions juridicoeconòmiques presentades, es farà a l'ajuntament en la següent data hàbil a la conclusió del termini per a presentar-les. Totes les actuacions podran ser objecte de consulta i al·legacions per les persones interessades durant els 10 dies següents a l'obertura de pliques.
  
Amb anterioritat a la publicació del present anunci i en compliment de l'establit en els articles 46.3 i 48 de la LRAU i 59.4 de la Llei 30/1992, de 26 de novembre, s'ha remés el corresponent avís al domicili dels qui consten al Cadastre com a titulars de drets afectats per l'actuació proposada, així com als titulars de béns i drets que consten al Registre de la Propietat. No obstant això i sense perjuí del que s'ha dit, el present anunci val de notificació a tots els titulars de béns i drets inclosos en la unitat d'execució, els quals són els següents, sense perjuí que poguessen resultar altres desconeguts: Eduardo Albert Pla, Salvador Ribes Martí, Pedro Ribes Martí, Bohigues y Lli, SL, Calderón Desarrollo y Gestión, SL, Juan Pastor Sifre, Vicente Sifre Vila y Carmen Serra López.